Liga 1: CFR Cluj - Chindia Targoviste , duminică, ora 19:00 , Digi Sport 1

Liga 1: Politehnica Iasi - FCSB, duminică, ora 21:45, Digi Sport 1

Tehnicianul campioanei României nu i-a dorit pe andaluzi, dar nici pe RB Salzburg, una dintre surprizele din acest sezon de UEFA Champions League.

Petrescu: ”Mai greu de atât nu se putea”

”Vorbeam cu cineva din staff și îi spuneam să nu cadă Salzburg sau Sevilla. Voiam Manchester United, voiam Arsenal. Voiam Malmo, voiam echipa aia din Austria (n.r. - LASK Linz), Espanyol. Echipa care a câștigat Europa League de 3 ori la rând. Am jucat acolo, mai greu de atât nu se putea. Aș fi vrut un adversar mai accesibil”, a spus Petrescu, la finalul partidei cu Astra, încheiată cu scorul de 2-0.

Acesta a vorbit și despre viitorul său pe banca celor de la CFR Cluj: ”Dacă nu eram pe bancă, nu mai vorbeam de meci. Nu poți să știi niciodată. Ce fac acum dacă îmi vine o ofertă?”, a punctat Petrescu.

Turul se va juca la Cluj, pe 20 februarie 2020, iar returul va fi o săptămână mai târziu, pe 27 februarie, în Spania. Ambele partide vor fi transmise în direct pe Digi Sport 1, dar și pe digisport.ro, pentru abonații RCS-RDS.

Dan Petrescu a mai bătut-o pe Sevilla

Sevilla s-a întâlnit în mai multe rânduri cu echipe din România. Prima oară în 1966/1967, când a fost eliminată de Dinamo Pitești, după 2-2 la Sevilla și 2-0 pentru români.

În primăvara lui 2007, Steaua s-a întâlnit cu spaniolii, în aceeași fază a 16-imilor Europa League. Sevilla a câștigat cu 3-0 la general și a mers până la capăt, câștigând competiția după o finală cu Espanyol. În toamna aceluiași an, andaluzii au dat, din nou, piept cu bucureștenii, de data aceasta în Liga Campionilor. Spaniolii s-au impus în ambele întâlniri din grupă, 2-1 și 2-0.

Dan Petrescu, antrenorul lui CFR Cluj, a dat și el ochii cu Sevilla, în 2009. Petrescu era la Urziceni și a reușit să-i bată pe spanioli pe Arena Națională, cu 1-0. Sevilla a câștigat partida de acasă, 2-0, și a câștigat acea grupă. Urziceni a terminat pe trei, cu opt puncte.

Etichete:

,

,